open-index/open-wikipedia-markdown huggingface dataset:
Σκούρβουλα Ηρακλείου

Τα **Σκούρβουλα** είναι χωριό και έδρα ομώνυμης κοινότητας του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Είναι κτισμένο σε υψόμετρο 350 μέτρων, στις νότιες υπώρειες του όρους Σανίδα, με πανοραμική θέα προς την πεδιάδα της Μεσαράς. Απέχει από το  Ηράκλειο περί τα 60 χιλιόμετρα.

Οι κάτοικοι  ασχολούνται κυρίως με την κτηνοτροφία και την ελαιοκομία. Ο κύριος ναός των Σκουρβούλων είναι αυτός της Υπαπαντής. Υπάρχουν επίσης τα εξωκλήσια της Αγίας Άννας, της Αγίας Παρασκευής, του Αγίου Νικολάου, του Αγίου Νεκταρίου, Της Αγίας Ειρήνης, Και των Αγίων Πάντων. Το χωριό πανηγυρίζει στις 2 Φεβρουαρίου. Λειτουργεί δημοτικό και νηπιαγωγείο.

Δείτε επίσης: ***[[Κοινότητα Σκουρβούλων]]***

## Ιστορικά στοιχεία
Κατά την περίοδο της Ενετοκρατίας ο οικισμός αναφέρεται ως *Scurvula* (Fr. Barozzi fo 23v) και το 1583 *Scurgulla* με 104 κατοίκους (Καστροφύλακας, Κ  103)

Όπως και σε πολλά άλλα χωριά του νομού, τα Σκούρβουλα έγιναν θέατρο εκτελέσεων από τους Ναζί. Οι Γερμανοί εκτέλεσαν (en) 40 κατοίκους του χωριού στο σημείο όπου βρίσκεται σήμερα μνημείο, πριν το χωριό.

## Βιβλιογραφία
* 

## Παραπομπές


Σκουρβουλα
Σκουρβουλα
Κατηγορία:Δήμος Φαιστού
Χριστίνα Αθανασοπούλου

Η **Χριστίνα Αθανασοπούλου** (26 Σεπτεμβρίου 1984) είναι Ελληνίδα πρωταθλήτρια της πυγμαχίας.

Γεννήθηκε στην Πάτρα στις 26 Σεπτεμβρίου του 1984. Είναι αθλήτρια της Παναχαϊκής και πρωταθλήτρια Ελλάδος γυναικών. Ξεκίνησε την πυγμαχία το 2003 και την ίδια χρονιά κατάφερε να αναδειχτεί πρωταθλήτρια Ελλάδας γυναικών, όπως επίσης και το 2007 στα 57 κιλά και το 2008 στα 64 κιλά. Στο πανελλήνιο πρωτάθλημα του 2009 στα Γρεβενά κατέκτησε πάλι τον τίτλο νικώντας στον τελικό την Δοβλετόγλου του Άρη Θεσσαλονίκης στον τρίτο γύρο.   

Είναι μέλος της Εθνικής Ελλάδας από το 2004. Με την εθνική συμμετείχε στο πανευρωπαϊκό πρωτάθλημα της Δανίας το 2007, όπου στάθηκε ιδιαίτερα άτυχη αφού κληρώθηκε με την παγκόσμια πρωταθλήτρια. 

## Τίτλοι
:Πρωταθλήτρια Ελλάδος γυναικών :
::Χρυσό :2003, 2007 (57 κιλά), 2008 (64 κιλά), 2009 (64 κιλά), 2011 (64 κιλά)
:Πανελλήνιο πρωτάθλημα γυναικών :
::Αργυρό :2007 (60 κιλά)
:Πανελλήνιο πρωτάθλημα νεανίδων :
::Αργυρό :2007 (57 κιλά)

:Τουρνουά
*Κύπελλο "Ο Φίλων" :
::Χρυσό:2006 (60κιλά) 
*κύπελλο "Χρυσά γάντια" :
::Χρυσό:2006 (60 κιλά)
*Διασυλλογικό κύπελλο Κέρκυρας  :
::Χρυσό:2006 (60 κιλά)

## Παραπομπές


## Πηγές
* *Η Ημέρα*, φύλλο 3 Δεκεμβρίου 2007, σελ. 19, Το ίδιο φύλλο στο διαδίκτυο
* Τάσσος Σταθόπουλος, *Πατραϊκή Πυγμαχία. Μια ιστορία δόξας. Ενενήντα χρόνια (1925-2014)*, Εκδόσεις "Πικραμένος", Πάτρα 2014. ISBN 978-960-6628-60-3

Κατηγορία:Πυγμάχοι της Παναχαϊκής
Κατηγορία:Έλληνες πυγμάχοι
Κατηγορία:Γυναίκες πυγμάχοι
Αϊτάνια Ηρακλείου

Τα **Αϊτάνια** είναι χωριό και έδρα ομώνυμης κοινότητας του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος.  Η απόστασή του από το Ηράκλειο είναι 20 χλμ. Παράγονται σταφίδα, λάδι, κρασί, επιτραπέζια σταφύλια και κτηνοτροφικά φυτά. Στα δυτικά του χωριού βρίσκεται η κοιλάδα του ποταμού Καρτερού. Η περιοχή υποφέρει από σεισμούς και πολλές φορές το χωριό έχει υποστεί σοβαρές ζημίες, με πιο γνωστό τον σεισμό που έπληξε την περιοχή στις 14/2/1930. Υπάρχει Δημοτικό Σχολείο.

Στα Αϊτάνια Ηρακλείου λειτουργεί το πρώτο επίσημο εργαστήρι κατασκευής Κρητικής κατσούνας, που ίδρυσε ο Μάρκος Σμυρνάκης. Ο χώρος αυτός έχει αναγνωριστεί ως κέντρο προβολής της παραδοσιακής τέχνης και συνδέεται με δράσεις διάσωσης και πολιτιστικής ανάδειξης.  

## Ιστορικά στοιχεία
Τα Αϊτάνια αναφέρονται *Icania* σε έγγραφο του 1212, ιδιοκτησία της Μονής *Santa Maria del Sinai* και στον Καστροφύλακα (Κ94) ως **Itagnia Cato** με 112 κατοίκους και **Itagnia Apano** με 85 κατοίκους το 1583. Στις 12 Οκτωβρίου του 1856 σκοτώθηκαν 40 άτομα στο χωριό από το μεγάλο σεισμό των 8,2 Ρίχτερ που έπληξε τότε την  Κρήτη.
## Πληθυσμός

## Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην κοινότητα Σκαλανίου. Το 1927 με το ΦΕΚ 197Α - 17/09/1927 ορίσθηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Επισκοπής του δήμου Χερσονήσου ενώ σύμφωνα την απογραφή του 2011 έχει πληθυσμό 280 κατοίκους.

Δείτε: ***[[Κοινότητα Αϊτανίων]]***

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

Αιτανια
Αιτανια
Κατηγορία:Δήμος Χερσονήσου
Αργουλέτοι

**Αργουλέτοι** ονομάστηκαν οι έλληνες μισθοφόροι στρατιώτες (Stratioti) το 14ο και 15ο αιώνα, των οποίων ηγούνταν ο Μερκούριος Μπούα και οφείλουν την ονομασία τους από τον τόπο καταγωγής τους, την Αργολίδα.

Ήταν ελαφρά εξοπλισμένοι όπως οι Ακρίτες του Βυζαντίου. Έφεραν ελαφρά λόγχη, κυρτή σπάθη, κεφαλοθραύστη και ενίοτε ασπίδα, αλυσιδωτό θώρακα, βαλίστρα και κράνος ή ένα ψηλό καπέλο (πίλο).

## Βιβλιογραφία
Κ.Σταθάς Ιστορία Μεσαιωνικής Ευρώπης

Κατηγορία:Μεσαιωνική ελληνική ιστορία
Κατηγορία:Μισθοφορικοί σχηματισμοί
Παρθένοι Νήσοι

300px|thumb|right|Χάρτης των νησιών
Οι **Παρθένοι Νήσοι** ή **Νήσοι Παρθένων** ή **Νήσοι Παρθένου** (αγγλ.: *Virgin Islands*) αποτελούν συστάδα κυρίως βραχωδών νήσων στις βορειοανατολικές πρώην Δυτικές Ινδίες, (Καραϊβική), περίπου 100 χλμ. ανατολικά του Πουέρτο Ρίκο. Πολιτικά οι νήσοι της Παρθένου κατανέμονται μεταξύ των ΗΠΑ και του Ηνωμένου Βασιλείου. Οι αμερικανικές νήσοι, το δυτικό τμήμα της συστάδας, αποτελούνται από τις τρεις μεγαλύτερες εξ αυτών νήσους που είναι ο Άγιος Θωμάς (έκτασης 81 τ.χλμ.), η νήσος Σαιντ Κρουά (Τίμιος Σταυρός) (έκτασης 215 τ.χλμ.) και η νήσος Άγιος Ιωάννης, η ανατολικότερη εξ αυτών, (51 τ.χλμ.) καθώς και 50 άλλες μικρότερες εκ των οποίων οι περισσότερες είναι ακατοίκητες. Πρωτεύουσα αυτών είναι η Καρλόττα Αμαλία ή Σαρλότ Αμαλί.

Οι Βρετανικές νήσοι αποτελούν μέρος της αποικίας των Υπήνεμων νήσων, δηλαδή το ανατολικό τμήμα της συστάδας αυτής, όπου κυριότερες εξ αυτών είναι οι: Τορτόλα (έκτασης 56 τ.χλμ.), Ανεγκάντα (έκτασης 38 τ.χλμ.), Βίρτζιν Γκόρντα (έκτασης 21 τ.χλμ.), Τζοστ Βαν Ντάικ (έκτασης 8 τ.χλμ.), Πήτερ, Νάρμαν, καθώς και 30 περίπου άλλες μικρότερες. Η ολική τους έκταση είναι 153 τ.χλμ. Πρωτεύουσα αυτών είναι η Ρόουντ Τάουν.

Μεταξύ τους τα όρια των δύο αυτών τμημάτων ορίζεται από το πέρασμα - στενό Φλάναγκαν μεταξύ της νήσου Άγιος Ιωάννης (ΗΠΑ) και της νήσου Τορτόλα (Η.Β.).

Τις νήσους της Παρθένου ανακάλυψε ο Χριστόφορος Κολόμβος στο δεύτερο ταξίδι του το 1493 τις οποίες και ονόμασε «Santa Ursula y las Once Mil Vírgenes» (*Αγία Ούρσουλα και οι Έντεκα Χιλιάδες Παρθένες*) (συντομευμένο «Las Vírgenes», *Οι Παρθένες*), προς τιμή της Αγίας Ούρσουλας και των 11000 παρθένων μαρτύρων.

## Δείτε επίσης

* Αμερικανικές Παρθένοι Νήσοι
* Βρετανικές Παρθένοι Νήσοι

Κατηγορία:Αρχιπελάγη
Κατηγορία:Νησιά της Καραϊβικής
Κατηγορία:Γεωγραφία των Βρετανικών Παρθένων Νήσων
Διφθοροδιχλωρομεθάνιο

thumb|right|155px|Διδιφθοροχλωρομεθάνιο
Το **διφθοροδιχλωρομεθάνιο** (αγγλ. *Dichlorodifluoromethane*) είναι οργανική χημική ένωση με χημικό τύπο CCl2F2, γνωστή και με τον κωδικό **R-12**. Είναι ένας φθοροχλωράνθρακας, που κυκλοφορούσε με την εμπορική ονομασία **Φρέον-12** και χρησιμοποιούταν ως ψυκτικό υγρό και προωθητικό αέριο σε εμφυαλωμένα αερολύματα (αεροζόλ). Η κυκλοφορία του διακόπηκε το 1994 για οικολογικούς λόγους, αφού θεωρείται καταστρεπτικό για τη στοιβάδα του όζοντος, που προφυλάσσει τη Γη από την επικίνδυνη υπεριώδη ακτινοβολία. Είναι ευδιάλυτο σε πολλούς οργανικούς διαλύτες. Αποτελείται από δύο άτομα χλωρίου, δύο άτομα φθορίου και ένα άτομο άνθρακα στο κέντρο.

Κατηγορία:Αλομεθάνια
Κατηγορία:Φθοροχλωράνθρακες
Ανδρόνικος Ασάν

Ο **Ανδρόνικος Ασάν** (απεβ. 1322;) από τον Οίκο των Ασέν-Μίτσο ήταν πρωτοστράτωρ και επίτροπος του Μορέως από το 1316 ως το 1322.

Ο Ανδρόνικος Παλαιολόγος Ασάν ήταν γιος του τσάρου των Βουλγάρων Ιβάν Γ΄, γιου του τσάρου Μίτσο και της Μαρίας Ασέν. Μητέρα του Ανδρόνικου ήταν η Ειρήνη Παλαιολογίνα, κόρη του βυζαντινού αυτοκράτορα Μιχαήλ Η΄ Παλαιολόγου. Ο Ανδρόνικος, αν και ήταν από τον Οίκο του Μίτσο, προτιμούσε τα επίθετα της μητέρας του Παλαιολογίνας και της μάμμης του Ασέν.

Ο πατέρας του βασίλευσε τα έτη 1279-1280 στη Βουλγαρία, αλλά μετά από μια εξέγερση αναγκάστηκε να καταφύγει στα βυζαντινά εδάφη.

Ο Ανδρόνικος, μετά το θάνατο του Μιχαήλ Καντακουζηνού το 1316, διορίστηκε πρωτοστράτωρ και επίτροπος του Μορέως. Κατά τη διάρκεια της διακυβέρνησής του συγκρούστηκε με τους Φράγκους του Πριγκιπάτου της Αχαΐας καταλαμβάνοντας αρκετά κάστρα, όπως το κάστρο της Καρύταινας το 1320. Κατάφερε να επαναφέρει όλη σχεδόν την Αρκαδία υπό τη Ρωμαϊκή εξουσία και να συνεχίσει την ανάκτηση της Πελοποννήσου, που είχε διακοπεί απότομα το 1265.
 
## Οικογένεια
Νυμφεύτηκε μία κόρη του πρωτοστράτορος Μιχαήλ Ταρχανειώτη και της Μαρίας Βράναινας και είχε τέκνα:
* Μανουήλ απεβ. 1355, στρατηγός στο Διδυμότειχο το 1342 και κυβερνήτης της Βιζύης το 1344. Νυμφεύτηκε την Άννα Συναδηνή, κόρη του Θεοδώρου Συναδηνού και της Μουζάκαινας.
* Ιωάννης, στρατιωτικός, κυβερνήτης του Μελενίκου το 1342 και της Μόρρας το 1343. Νυμφεύτηκε μία κόρη του Αλεξίου Απόκαυκου και της Δισυπάτου.
* Ειρήνη, απεβ. μετά το 1354, παντρεύτηκε τον Ιωάννη ΣΤ΄ Καντακουζηνό, γιο του προαναφερθέντος Μιχαήλ. Η κόρη τους 
** Ελένη, παντρεύτηκε τον Ιωάννη Ε΄ Παλαιολόγο.
* Ελένη, παντρεύτηκε τον Κεντυρίωνα Α΄ Ζαχαρία, βάιλο και κοντόσταυλο τού πριγκιπάτου της Αχαΐας.

Οι απόγονοί του εξελλήνισαν το όνομά τους σε Ασάν(ης) / Ασανίνα, έζησαν στην Κωνσταντινούπολη και έλαβαν αξιώματα.

Α
Κατηγορία:Βυζαντινοί του 14ου αιώνα
Κατηγορία:Μεσαιωνική Πελοπόννησος
Κατηγορία:Κυβερνήτες του Θέματος Πελοποννήσου
Κατηγορία:Οίκος Παλαιολόγων - Ασέν
ΓΚΣ Κατοβίτσε

Η **Γ.Κ.Σ. Κατοβίτσε** (GKS σημαίνει *Górniczy Klub Sportowy* = *Αθλητικό Σωματείο Ανθρακωρύχων*) είναι μια ιστορική ποδοσφαιρική ομάδα που εδρεύει στην πόλη Κατοβίτσε της νότιας Πολωνίας. Ιδρύθηκε στις 27 Φεβρουαρίου 1964 και θεωρείται η ομάδα των εργατών των τοπικών ορυχείων .Τα χρώματα του συλλόγου είναι το κίτρινο, το μαύρο και το πράσινο. Σήμερα η ομάδα αγωνίζεται στο πρωτάθλημα της δεύτερης κατηγορίας Πολωνίας αν και πριν μερικά χρόνια έπαιζε με μεγάλη επιτυχία στην πρώτη κατηγορία. 

Η ομάδα (αλλά και οι οπαδοί της) είναι αδελφοποιημένη με την τσέχικη ομάδα Φ.Κ. Μπάνικ Οστράβα και στα γήπεδα των 2 ομάδων υπάρχουν πάντα σημαίες και των 2 ομάδων.

* Μεγαλύτερη νίκη: 07.06.2006: Κατοβίτσε - Σομπιέρκι Μπιτόμ 9:0 (3:0)
* Μεγαλύτερη ήττα: 16.10.2004: Ζαγκλέμπιε Λούμπιν - Κατοβίτσε 7:0 (3:0)

## Τίτλοι
:**Κύπελλα Πολωνίας (3):** 1986, 1991, 1993;
:**Φιναλίστ: 1985, 1987, 1990, 1995, 1997**
:**Πολωνικό Σούπερ Καπ (2):** 1991, 1995;

## Διάσημοι παίκτες που φόρεσαν τη φανέλα της ομάδας

* Μίροσλαβ Σνάουτσνερ
*Γκρζέγκορζ Φονφάρα
*Γιαν Φούρτοκ
*Μίροσουαφ Κούμπισταλ
*Μάρεκ Κονιάρεκ
*Γιάνους Γιόικο

## Εξωτερικοί σύνδεσμοι

* gkskatowice.eu (Επίσημη) 
* GieKSiarze.pl (Ανεπίσημη)

Κατηγορία:Αθλητικοί σύλλογοι Πολωνίας
Κατηγορία:Ιδρύσεις αθλητικών συλλόγων το 1964
Κ
Κατηγορία:Ιδρύσεις ποδοσφαιρικών ομάδων το 1964
HALO

:*Το άρθρο αυτό αναφέρεται στο επιστημονικό αεροσκάφος *'HALO**. Για άλλα άρθρα με το ίδιο όνομα, δείτε **Halo (αποσαφήνιση)*** 
[[Αρχείο:Gulfstream.g550.cs-dkf.climb.arp.jpg|300px|thumb|right|Gulfstream G550]]
Το επιστημονικό [[αεροσκάφος]] '''HALO''' ([[αγγλικά|αγγλ]]: ***H**igh **A**ltitude and **Lo*'ng Range Research Aircraft*, *Ερευνητικό αεροσκάφος μεγάλου υψομέτρου και μακράς εμβέλειας*) εξυπηρετεί την επιστημονική εξερεύνηση της γήινης ατμόσφαιρας. Πρόκειται για αναβαθμισμένο ιδιωτικό αεροπλάνο τύπου Gulfstream G550. Θα πραγματοποιήσει μετρήσεις στην τροπόσφαιρα και στην κατώτερη στρατόσφαιρα. Θα πετάει σε ύψος 15.000 μέτρων και θα μεταφέρει φορτίο μέχρι τριών τόνων. Η εμβέλεια του θα φτάνει τα 8.000 χιλιόμετρα. Η βάση του θα είναι το Γερμανικό κέντρο Αεροπορίας και Διαστημικών Πτήσεων, το *DLR* στην πόλη Όμπερπφάφενχόφεν της Γερμανίας.

## Εξωτερικοί σύνδεσμοι
* Επίσημη ιστοσελίδα 

Κατηγορία:Επιστημονικά αεροσκάφη
Σημαία των Ώλαντ

thumb|Σημαία των Νησιών Ώλαντ
Η **σημαία των [[Ώλαντ]]** αναφέρεται στη γεωπολιτική θέση των φινλανδικών νησιών Ώλαντ στα ανοικτά των ακτών της Σουηδίας: είναι η σημαία της Σουηδίας με έναν κόκκινο σταυρό που συμβολίζει τη Φινλανδία.

Η σημαία είναι επίσημη στην αυτόνομη επαρχία των Ώλαντ (Åland) από το 1954. Υψώθηκε για πρώτη φορά στην πρωτεύουσα Μάριεχαμν στις 3 Απριλίου του 1954.
thumb|Η ανεπίσημη σημαία 1921-1954
Πριν από την αυτονομία, χρησιμοποιούνταν μια δίχρωμη οριζόντια σημαία με τρεις λωρίδες χρωμάτων μπλε-κίτρινου-μπλε.

## Εξωτερικoί σύνδεσμοι

* Η σημαία στις '''Σημαίες του Κόσμου'''

Ωλαντ
Κατηγορία:Ώλαντ
Εθνόσημο των Ώλαντ

thumb|right|Το εθνόσημο των Ώλαντ
Το **εθνόσημο των Ώλαντ** απεικονίζει έναν χρυσό τάρανδο σε μπλε φόντο και στέφεται από ένα στέμμα βαρώνου. Αποτελεί αξιοπερίεργο το γεγονός ότι δεν υπάρχει στην πανίδα των νησιών ο τάρανδος, όμως στο εθνόσημό τους κατέχει κεντρική θέση. 

Η Έλαντ (της οποίας το όνομα μοιάζει με εκείνο των Ώλαντ) ήταν επαρχία της Σουηδίας και της παραχωρήθηκε εθνόσημο πριν την κηδεία του Βασιλέα Γουσταύου Α΄ της Σουηδίας το 1560.

Το εθνόσημο αρχικά (ως το 16ο αιώνα) παρίστανε δύο ταράνδους και στο φόντο υπήρχαν εννέα λευκά τριαντάφυλλα, που συνδέονται με τα ίδια άνθη με τα οποία βρίσκονται στο σημερινό εθνόσημο της Φινλανδίας. 
## Φωτοθήκη

File:Åland vapen.svg|Το έμβλημα που παραχωρήθηκε στη σουηδική επαρχία Έλαντ το 1560 και χρησιμοποιείται ως εθνόσημο των Ώλαντ σήμερα
File:Öland-Åland vapen.svg|Το έμβλημα των Όλαντ που σχεδιάστηκε το 16ο αιώνα αλλά χρησιμοποιήθηκε επίσημα από τη σουηδική επαρχία Έλαντ την περίοδο από τη δεκαετία του 1880 ως το 1944 και επίσης νωρίτερα 
File:Öland vapen.svg|Το έμβλημα που παραχωρήθηκε στην επαρχία Έλαντ το 1944, με την προσθήκη του κόκκινου κολάρου και την αλλαγή του ενδύματος σε κόκκινο για να την διακρίνει από τα νησιά Όλαντ


## Εξωτερικοί σύνδεσμοι

* Το εθνόσημο στο Virtual Finland

Ωλαντ
Κατηγορία:Ώλαντ
Ισκεντέρμπεκ Αϊνταραλίγιεφ

Ο **Ισκεντέρμπεκ Αϊνταραλίγιεφ** (*Iskenderbek Aidaraliyev*) είναι πολιτικός από την Κιργιζία. Διετέλεσε προσωρινός Πρωθυπουργός της χώρας από τις  28 Νοεμβρίου 2007 έως τις 24 Δεκεμβρίου 2008, οπότε αντικαταστάθηκε από τον Ιγκόρ Τσουντίνοφ μετά τις βουλευτικές εκλογές του Δεκεμβρίου 2007.

Διορίστηκε στο αξίωμα αυτό έπειτα από την παραίτηση του Αλμαζμπέκ Αταμπάγιεφ. Προηγουμένως, υπήρξε προσωρινός αντιπρόεδρος της κυβέρνησης και Κυβερνήτης της περιφέρειας Τζαλάλ-Αμπάντ ως τις 27 Νοεμβρίου του 2007.

Αντικαταστάθηκε από τον Ιγκόρ Τσουντίνοφ στις 24 Δεκεμβρίου του 2007.

## Παραπομπές


Κατηγορία:Πρωθυπουργοί της Κιργιζίας
Λες Σάνον

Ο **Λες Σάνον** (*Les Shannon*, 12 Μαρτίου 1926 – 2 Δεκεμβρίου 2007) ήταν Άγγλος ποδοσφαιριστής και προπονητής.

## Καριέρα ως παίκτης

Γεννήθηκε στις 12 Μαρτίου του 1926 στο Λίβερπουλ. Ως παίκτης ήταν κεντρώος επιθετικός. Η καριέρα του ξεκίνησε στην ομάδα της πατρίδας του, τη Λίβερπουλ Φ.Κ., το Νοέμβριο του 1944.

Τέσσερα χρόνια μετά, στις 17 Απριλίου του 1948, έπαιξε για πρώτη φορά με τη φανέλα των Κόκκινων, σε αγώνα επί της Μάντσεστερ Σίτι στο Άνφιλντ, αντικαθιστώντας τον Άλμπερτ Στάμπινς. Στις 30 Αυγούστου τυ 1948 πέτυχε ένα γκολ με την ομάδα του Μερσεϊσάιντ, στη νίκη με 2-1 επί της Σέφιλντ Γιουνάιτεντ.

Το 1949 πήγε στην Μπέρνλεϊ Φ.Κ., με την οποία σκόραρε 39 τέρματα σε πάνω από 260 συμμετοχές. Εκεί αγωνίστηκε ως το τέλος της καριέρας του το 1958 και μάλιστα ως αρχηγός.

Το 1959 ξεκίνησε προπονητική καριέρα.

## Προπονητική καριέρα

Το 1959 ο Σάνον ανέλαβε την Έβερτον ως τεχνικός και το 1962 εντάχθηκε στο δυναμικό της Άρσεναλ.

Έπειτα από μία τετραετία στο γήπεδο του Χάιμπουρι, ανέλαβε προπονητής στην Μπέρι, ομάδα της Β΄ κατηγορίας. Το 1969, έπειτα από κάποια σκαμπανεβάσματα σε νίκες και ήττες, η ομάδα του υποβιβάστηκε και ο Σάνον ανέλαβε την προπόνηση των παικτών της Μπλάκπουλ ΦΚ, την οποία πέτυχε να την ξαναφέρει στην Α΄ κατηγορία. Δεν είχε όμως ίδια επιτυχία με τους Σισάιντερς το 1971.

Από το 1971 ως το 1974 ήταν τεχνικός του ΠΑΟΚ, με τον οποίο κατέκτησε δύο φορές το Κύπελλο Ελλάδος, το 1972 και το 1974. Το μεγαλύτερο επίτευγμά του ήταν ότι δημιούργησε (στις αρχές της δεκαετίας του '70) έναν πολύ μεγάλο ΠΑΟΚ, που έφτασε στην κατάκτηση του πρωταθλήματος (με τον Γκιούλα Λόραντ στον πάγκο) την περίοδο https://web.archive.org/web/20071205054223/http://www.enet.gr/online/online_text/c=115,id=46696920 1975-1976.

Η καριέρα του στην Ελλάδα συνεχίστηκε στον Ηρακλή (1975-76) με τον οποίο επίσης κατέκτησε το Κύπελλο Ελλάδος το 1976, στον ΟΦΗ (1979-80, 1982-84). Πέρασε επίσης από τον πάγκο του Ολυμπιακού Π., του Εθνικού Π. και του Α.Ο. Αιγάλεω. Το τελευταίο αθλητικό πόστο στην καριέρα του ήταν στη Λούτον Τάουν.

Πέθανε στις 2 Δεκεμβρίου του 2007.

## Σημειώσεις


## Αναφορές
* 

## Εξωτερικοί σύνδεσμοι

* Προφίλ στο LFC History.net
* Προφίλ στο ClaretsMad

Κατηγορία:Άγγλοι ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Άγγλοι προπονητές ποδοσφαίρου
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μπέρνλι ΦΚ
Κατηγορία:Προπονητές ποδοσφαίρου Μπέρι ΦΚ
Κατηγορία:Προπονητές ποδοσφαίρου Μπλάκπουλ ΦΚ
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου ΣΚ Μπραν
Κατηγορία:Ποδοσφαιριστές Εθνικής Αγγλίας Β
Κατηγορία:Προπονητές Σούπερ Λιγκ Ελλάδας
Γιανγκ Βίβιαν

Ο **Γιανγκ Βίβιαν** (*Mititaigimimene Young Vivian*, 12 Νοεμβρίου 1935) είναι πρωθυπουργός στο νησιωτικό κράτος Νιούε, στον Ειρηνικό Ωκεανό από το 2002 ως το 2008.

## Βιογραφία και πρωθυπουργία
Γεννήθηκε το 1935 και από το 1979 ως το 1982 χρημάτισε Γενικός Γραμματέας της Κοινότητας του Ειρηνικού. 

Εκπροσωπεί το Κόμμα Δράσης για το Λαό του Νιούε. Κέρδισε τον τότε πρωθυπουργό Σάνι Λακατάνι στις εκλογές τον Μάιο του 2002. Ο Βίβιαν είχε υπηρετήσει στην πρωθυπουργία για μία ακόμη φορά και από τις 12 Δεκεμβρίου 1992 ως τις 9 Μαρτίου του 1993 έπειτα από το θάνατο του Ρόμπερτ Ρεξ. 

Επανεξελέγη στο Κοινοβούλιο χωρίς αντίπαλο στις εκλογές που διεξήχθησαν το 2005 και το 2008. Οι βουλευτικές εκλογές διεξήχθησαν στις 7 Ιουνίου 2008.

Εξελέγησαν 3 μέλη στη νομοθετική συνέλευση,ωστόσο κανείς υποψήφιος για την πρωθυπουργία δεν κατάφερε να συγκεντρώσει απόλυτη πλειοψηφία.

Στις 19 Ιουνίου 2008 ο Βίβιαν έλαβε 5 ψήφους από τη Συνέλευση και νέος πρωθυπουργός με 14 ψήφους εξελέγη ο Τόκε Ταλάγκι. Υπήρξε επίσης και μία αποχή.

Ο Βίβιαν ήταν επίσης υπουργός Υγείας και Τουρισμού στο Νιούε.

Για τελευταία φορά ήταν υποψήφιος βουλευτής στις εκλογές του 2020, όμως απέτυχε να εκλεγεί, καθώς συγκέντρωσε 72 ψήφους.

## Παραπομπές


Κατηγορία:Πρωθυπουργοί του Νιούε
Βίβεκα Έρικσον

Η **Βίβεκα Έρικσον** (**Viveka Eriksson**) είναι πολιτικός από τα αυτόνομα νησιά Ώλαντ και πρωθυπουργός στην κυβέρνηση των νησιών από το Νοέμβριο του 2007 ως το 2011.

Γεννήθηκε στις 18 Αυγούστου του 1956 και έγινε αρχηγός της κυβέρνησης των Ώλαντ το 2007.

Η Έρικσον ήταν η πρώτη γυναίκα Πρόεδρος της Βουλής στην ιστορία των νησιών. Ως αρχηγός του κόμματος των Φιλελευθέρων των Ώλαντ αναδείχθηκε νικήτρια στις βουλευτικές εκλογές στις 21 Οκτωβρίου του 2007 και ορκίστηκε η πρώτη γυναίκα Πρωθυπουργός στα νησιά στις 26 Νοεμβρίου του 2007.

## Αξιώματα κατά χρονολογική σειρά
* Βουλευτής 1995-2007
* Πρώτη αντιπρόεδρος της Βουλής 2000-2001
* Πρόεδρος του *Λάγκτινγκ* (Κοινοβούλιο των Ώλαντ) 2001-2005
* Πρώτη αντιπρόεδρος του Λάγκτινγκ 2005-2007
* Αρχηγός του Κόμματος των Φιλελευθέρων των Ώλαντ, από το 2003
* Πρωθυπουργός 2007-2011

## Παραπομπές

## Εξωτερικοί σύνδεσμοι

## Αναφορές
*Aland Islands parliament elects speakers
*UCSD Abreast - Women Heads of State: 2007-Present Viveca Eriksson

Ερικσον
Παλαιών Πατρών Νεόφυτος

Ο **Νεόφυτος** ήταν ιεράρχης, ιερομάρτυρας της ορθόδοξης εκκλησίας που χρημάτισε Μητροπολίτης Παλαιών Πατρών τον 15ο αιώνα.

Ήταν Μητροπολίτης Πατρών από το 1460 έως το 1466, ηγήθηκε επαναστατικού κινήματος κατά των Οθωμανών. Κατά την Θητεία του οι Ενετοί κατέπλευσαν στην πόλη αποβιβάστηκαν και λεηλάτησαν την ύπαιθρο δίνοντας μάχες με τους Τούρκους. Οι Τούρκοι επικράτησαν της αναμέτρησης, συνέλαβαν αιχμάλωτους και εκτέλεσαν πολλούς από αυτούς.

Οι Οθωμανοί θεωρώντας τον Νεόφυτο υπεύθυνο για την επίθεση του Ενετικού ναυτικού στην πόλη και κατηγορώντας τον ότι αυτός τους κάλεσε τον συνέλαβαν. Την Δευτέρα 10 Αυγούστου 1466 εκτελέστηκε με ανασκολοπισμό.

## Παραπομπές


## Πηγές
* Θωμόπουλος Στ., Ιστορία της πόλεως των Πατρών από αρχαιοτάτων χρόνων μέχρι 1821, έκδοση 1888

Κατηγορία:Μητροπολίτες Παλαιών Πατρών
Κατηγορία:Έλληνες επαναστάτες
Κατηγορία:Ιερομάρτυρες
Παλαιών Πατρών Μητροφάνης Α΄

Ο **Μητροφάνης** ήταν Έλληνας ιερωμένος, Μητροπολίτης Παλαιών Πατρών κατά την Φραγκοκρατία και τον 14ο αιώνα. Συνοδικός, υπέγραφε ως *ο ταπεινός μητροπολίτης Παλαιών Πατρών και υπέρτιμος*.

Λίγα είναι γνωστά για τον Μητροφάνη, χειροτονήθηκε πριν τον Απρίλιο του 1331, όπου συνυπογράφει συνοδική απόφαση επί Πατριάρχου Ησαΐα, ανέβηκε στον επισκοπικό θρόνο της Πάτρας όπου παρέμεινε εως το 1341. Φέρεται επίσης να υπογράφει στην καθαίρεση του Ισίδωρου το 1344 και σε σύνοδο το 1347 που υπέγραψε κατά των ησυχαστικών απόψεων.

Το 1340 φιλοξενήτε στην μονή της Γοργοεπήκοου Παναγίας λόγω κάποιας σοβαρής ασθένειας που είχε και πιθανότατα είχε φιλοξενηθεί κι άλλες φορές εκεί για τον ίδιο λόγο. 

Το 1340 είχε και μία διένεξή με τον Μητροπολίτη Λακαιδεμονίας για την επισκοπή Αμυκλίου.

Ο Μητροφάνης μνημονεύεται από την ορθόδοξη εκκλησία στο *Τριώδιον στο Συνοδικόν* της Κυριακής της Ορθοδοξίας ως εξής :

## Παραπομπές


Κατηγορία:Μητροπολίτες Παλαιών Πατρών
Κατηγορία:Βυζαντινοί επίσκοποι
Αβέρκιος Λαμπίρης

Ο **Αβέρκιος Λαμπίρης** (Βλασία Αχαΐας, 1821 - Πειραιάς, 1912) ήταν Έλληνας ιεράρχης ο οποίος, μεταξύ άλλων, διετέλεσε Αρχιεπίσκοπος Πατρών και Ηλείας.

## Βιογραφία
Γεννήθηκε στη Βλασία της ιστορικής επαρχίας Καλάβρυτων. Ήταν γιος του Λουκά Λαμπίρη και αδελφός του Σπυρίδωνος Λ. Λαμπίρη ή Λουκόπουλου. Το 1877 μετά την δολοφονία του αδελφού του, ανέλαβε τη μόρφωση του ανιψιού του Αντώνιου μετέπειτα διδάκτωρ της ιατρικής. Σπούδασε στην Θεολογική Σχολή του Εθνικού και Καποδιστριακού Πανεπιστημίου Αθηνών και στην Ευρώπη. Χρημάτισε μοναχός της Μονής Ταξιαρχών Αιγιαλείας.

Το 1871 είχε συμμετάσχει στην επιτροπή που μετέφερε το λείψανο του πατριάρχη Γρηγορίου Ε΄ από την Οδησσό στην Αθήνα, την περίοδο εκείνη ήταν αρχιμανδρίτης και Α΄ γραμματέας της Ιεράς Συνόδου.

Στις 11 Αυγούστου 1874 χειροτονήθηκε Αρχιεπίσκοπος Πατρών και Ηλείας και παρέμεινε στον μητροπολιτικό θρόνο έως το 1884 όπου παραιτήθηκε μετά την ανάμιξή του ονόματος του στα Σιμωνιακά. Σύμφωνα με την κατηγορία ο Λαμπίρης και οι Καλλίνικος Αργολίδος, Σπυρίδων Κεφαλληνίας και Στέφανος Μεσσηνίας δωροδόκησαν υπουργούς της κυβέρνησης Βούλγαρη για να χειροτονηθούν μητροπολίτες. Το πολιτικό δικαστήριο καταδίκασε τους υπουργούς σε φυλάκιση, με επακόλουθο να παραιτηθεί η κυβέρνηση. Ο Αβέρκιος Λαμπίρης τιμωρήθηκε με πρόστιμο ενώ η Ιερά Σύνοδος δεν δέχτηκε την κατηγορία της σιμωνίας και μετά την παραίτηση των τεσσάρων τους επέτρεψε να φέρουν τον τίτλο του πρώην αρχιεπισκόπου και της ιεροσύνης τους.

Μετά την παραίτηση του από τον μητροπολιτικό θρόνο, μετεγκαταστάθηκε στον Πειραιά όπου και πέθανε τον Ιανουάριο του 1912. Στην διαθήκη του άφησε 100.000 δρχ στο εκκλησιαστικό ταμείο και 100.000 δρχ στα ανίψια του. Η κηδεία του έγινε στον Πειραιά με τιμές υποστράτηγου. Η σορός του αρχικά τέθηκε σε προσκύνημα στον ναό του Αγίου Κωνσταντίνου.

## Εργογραφία
* *Ακολουθία του Κοκκίνη* (1822)
* *Η μίμησις του Χριστού* (μετάφραση)
* *Θρησκευτικαί Σίβυλλαι*, (1872)
* *Ακολουθία του αγίου ενδόξου ιερομάρτυρος Γρηγορίου του Ε' (του εκ Δημητσάνης) αρχιεπισκόπου Κωνσταντινουπόλεως και Οικ. Πατριάρχου* (1822)

## Παραπομπές


Αβερκιος
Αβερκιος
Κατηγορία:Εκκλησιαστικοί συγγραφείς
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Αγία Ούρσουλα

Η **Αγία Ουρσούλη** ή **Αγία Ούρσουλα** είναι Αγία της Δυτικής Εκκλησίας. Ήταν πριγκίπισσα κόρη του Βασιλιά της Βρετάνης Δεονάτου. Εχριστιανίσθηκε στη Γαλατία και στις Χώρες του Ρήνου. Θανατώθηκε από τους Ούνους το 453. Η μνήμη της εορτάζεται, από τη Δυτική Εκκλησία στις 21 Οκτωβρίου.

Υπό τη προστασία της Αγίας Ουρσούλης δημιουργήθηκε τον 6ο αιώνα το γνωστό γυναικείο μοναχικό Τάγμα Ουρσουλινών (καλογριών).

Προς τιμή της Αγίας και παρθένου Ούρσουλας ο Χριστόφορος Κολόμβος ονομάτησε τις νήσους που ανακάλυψε στο δεύτερο ταξίδι του το 1493, τις γνωστές Νήσοι Παρθένου ή *Νήσοι Παρθένων* (Virgin islands) στη Καραϊβική.

Ουρσουλα
Παλαιών Πατρών Ιωσήφ

Ο **Ιωσήφ** ήταν Έλληνας ιερωμένος, Μητροπολίτης Παλαιών Πατρών και έπειτα Μηροπολίτης Μονεμβασιάς κατά την Φραγκοκρατία και τον 14ο αιώνα.

Άγνωστος ο πρότερος βίος αλλά και καταγωγή του, ενθρονίστηκε Μητροπολίτης Παλαιών Πατρών το 1341, διαδεχόμενος τον Μητροφάνη Α΄, και ως το 1353, από το 1348 διατηρούσε και τι δύο επισκοπικές έδρες, Πάτρών και Μονεμβασιάς. 

Το 1348 μετατέθηκε στη Μητρόπολη Μονεμβασιάς στην οποία, έλλειψη πηγών, είναι άγνωστο πόσο αρχιεράτευσε. Σε επισκοπικούς καταλόγους των Μητροπολιτών Μονεμβασιάς αναφέρεται ως *Μητροφάνης ή Ιωσήφ* ενώ σε επισκοπικούς καταλόγους της Μητρόπολης Πατρών ως *Ιωσήφ*. Στην Μονεμβασία διαδέχτηκε τον Ἰάκωβο .

## Παραπομπές


Κατηγορία:Μητροπολίτες Πατρών
Κατηγορία:Μητροπολίτες Μονεμβασίας
Κατηγορία:Βυζαντινοί επίσκοποι
Παραπόταμος (αποσαφήνιση)

Ο όρος **παραπόταμος** μπορεί να αναφέρεται:

* Στον γεωγραφικό όρο παραπόταμος.

* Σε ένα από τα ελληνικά χωριά:
** Παραπόταμος Θεσπρωτίας
** Παραπόταμος Λαρίσης
** Παραπόταμος Σερρών
** Παραπόταμος Τρικάλων

* Στην αρχαία πόλη της Φωκίδας, Παραποτάμιοι.

## Δείτε επίσης
* Νομός Λακωνίας, η άλλοτε Επαρχία της Λακεδαίμονος παλαιότερα ήταν γνωστή και ως Παραποταμίων τέως δήμος.

Κατηγορία:Αποσαφηνίσεις ελληνικών τοπωνυμίων
Αφαρέας

:**Αυτό το άρθρο αναφέρεται σε μυθικά πρόσωπα. Για άλλες σημασίες, βλ. [[Αφαρέας (αποσαφήνιση)]].*

Στην ελληνική μυθολογία με το όνομα **Αφαρέας** (***Αφαρεύς***) είναι κυρίως γνωστός ένας από τους δημοφιλέστερους ήρωες του μεσσηνιακού ηρωικού κύκλου και σύμβολο της αντιστάσεως των Μεσσηνίων κατά των Σπαρτιατών, παρά το γεγονός ότι αργότερα λατρευόταν και στη Σπάρτη!.

Ο Αφαρέας ήταν γιος του Περιήρη και της Γοργοφόνης, κόρης του Περσέως. Αδέλφια του Αφαρέως ήταν οι Λεύκιππος, Τυνδάρεως και Ικάριος. Πήρε ως σύζυγό του την Αρήνη και απέκτησαν δύο γιους, τον Ίδα και τον Λυγκέα. Ο Παυσανίας αναφέρει (Γ 1, 4) ότι ο Αφαρέας όταν βασίλεψε στη Μεσσηνία φιλοξένησε τον Τυνδάρεω που καταδιωκόταν από τον Ικάριο και τον Ιπποκόοντα, οι οποίοι τον είχαν εκδιώξει από τη Σπάρτη. Ο Αφαρέας φιλοξένησε επίσης τον Νηλέα, τον μετέπειτα βασιλιά των παραλιακών πόλεων της δυτικής Μεσσηνίας και της Πύλου, καθώς και τον Λύκο, τον γιο του Πανδίωνα, ο οποίος εισήγαγε τα μυστήρια των «Μεγάλων Θεών» στη Μεσσηνία.

Νεότεροι μύθοι μιλούν για τη διαμάχη ανάμεσα στους γιους του Αφαρέα, που ονομάσθηκαν **Αφαρητιάδες** ή **Αφαρητίδες**, και τους Διοσκούρους. Τον 4ο αιώνα π.Χ., όταν ο Επαμεινώνδας αποκατέστησε τη μεσσηνιακή λατρεία, ο Αφαρεύς και οι γιοι του ενσωματώθηκαν στον ιερατικής προελεύσεως γενεαλογικό κατάλογο των Μεσσηνίων βασιλέων και εικόνες τους τοποθετήθηκαν στον ναό του Τρίοπα στη Μεσσήνη.
## Δείτε επίσης
* Με το όνομα **Αφαρέας** ήταν γνωστός και ένας Αχαιός ήρωας που σκοτώθηκε από τον Αινεία στον Τρωικό Πόλεμο, κατά τη μάχη για το σώμα του Ασκαλάφου. Αυτός ο Αφαρέας ήταν γιος του Καλήτορα.

## Αναφορές


Αφαρεας
Κατηγορία:Μυθολογία της αρχαίας Μεσσηνίας
Κατηγορία:Μυθικοί βασιλείς της Μεσσηνίας
Αφαρέας (αποσαφήνιση)

Το όνομα **Αφαρέας** μπορεί να αναφέρεται:

* Σε δύο πρόσωπα της ελληνικής μυθολογίας.
* Στον ρήτορα και τραγωδό Αφαρέα.
* Στο γένος ψαριών **[[αφαρέας (ψάρι)|αφαρέας]]**.

Κατηγορία:Αποσαφηνίσεις ονομάτων
Ανδρόπομπος

Στην ελληνική μυθολογία ο **Ανδρόπομπος** ήταν απόγονος του βασιλιά της Πύλου Νέστορα, γιος ή εγγονός του Βώρου, πατέρας του βασιλιά των Αθηνών Μελάνθου και παππούς του (γνωστότερου) Κόδρου.

Ο Ανδρόπομπος έφθασε στην Αθήνα ως πρόσφυγας μαζί με άλλους απογόνους του Νηλέα (Νηλείδες), μετά την εκδίωξή τους από την Πύλο εξαιτίας της καθόδου των Δωριέων. Εκεί έγινε βασιλιάς αφού αφαίρεσε το αξίωμα αυτό από τον Θυμοίτη, τον τελευταίο της «δυναστείας» του Θησέα. Σύμφωνα με την εκδοχή του Παυσανία έγινε βασιλιάς σκοτώνοντας με δόλο τον Θηβαίο Ξάνθο και ανατρέποντας έτσι τον Θυμοίτη. Ο Στράβων  αναφέρει την εκδοχή ότι σε  μεθοριακά επεισόδια αποφασίστηκε μονομαχία των βασιλιάδων Θήβας και Αθήνας και εκεί ο γιος του Ανδρόπομπου, ο Μέλανθος μονομαχησε στη θέση του Θυμοίτη και όταν  σκότωσε τον Θηβαίο βασιλιά, ανακηρύχθηκε βασιλιάς των Αθηνών. Οι Νηλείδες έγιναν έτσι οι γενάρχες των Αλκμεωνιδών και των Παιονιδών.

Σύμφωνα με μία παράδοση, ο Ανδρόπομπος ηγήθηκε αποικιακής εξορμήσεως στη Μικρά Ασία, όπου κατέλαβε *«τόπον τινά `Αρτιν»* και ίδρυσε την πόλη Λέβεδο.

## Πηγές
* Στράβων Γεωγραφικά, βιβλίο XIV [...] Ἀνδρόπομπος δὲ Λέβεδον καταλαβόμενος τόπον τινὰ Ἄρτιν [...]

Κατηγορία:Αρχαίοι Μεσσήνιοι
Ανδροπομπος
Παρανά

Με το όνομα **Παρανά** μπορεί να αναφέρονται τα εξής:

* Η Παρανά Κλούμπε, ποδοσφαιρική ομάδα της Βραζιλίας
* Η Παρανά (πόλη) της Αργεντινής
* Η Παρανά (πολιτεία) της Βραζιλίας
* Ο Παρανά (ποταμός) της Νότιας Αμερικής
Γοργοφόνη

Με το όνομα **Γοργοφόνη** είναι γνωστά τα παρακάτω δύο πρόσωπα της ελληνικής μυθολογίας:

# Κόρη του Δαναού και της Ελεφαντίδας. Δόθηκε ως σύζυγος στον Πρωτέα, γιο του Αιγύπτου και της Αργυφίης κατά τον γάμο των Δαναΐδων.
# Γοργοφόνη (κόρη του Περσέα). Κόρη του Περσέα και της Ανδρομέδας, σύζυγος του Περιήρους και μητέρα του Αφαρέως, του Ικαρίου, του Λευκίππου και του Τυνδάρεω. Σε μία παράδοση, όλα αυτά τα παιδιά ήταν γιοι της Γοργοφόνης και του Κυνόρτα. Σύμφωνα με άλλη παράδοση, η Γοργοφόνη παντρεύτηκε μετά τον θάνατο του Περιήρους τον Οίβαλο και υπήρξε η πρώτη γυναίκα που ήρθε σε δεύτερο γάμο, αφού μέχρι τότε η χήρα γυναίκα έμενε μόνη ως τον θάνατό της. Ο Παυσανίας αναφέρει (Β 21, 7) ότι ο τάφος της Γοργοφόνης βρισκόταν στην αγορά του Άργους, κοντά στο μνήμα της Γοργούς.

Γοργοφονη
Κατηγορία:Δαναΐδες
Halo (αποσαφήνιση)

Ο όρος **Halo** μπορεί να αναφέρεται σε ένα από τα παρακάτω:

* Στη σειρά ηλεκτρονικών παιχνιδιών *[[Halo (σειρά βιντεοπαιχνιδιών)]]*.
** Στην ταινία *[[Halo (ταινία)|Halo]]*, βασισμένη στη σειρά.
* στο επιστημονικό αεροσκάφος HALO (**H**igh **A**ltitude and **Lo**ng Range Research Aircraft, Ερευνητικό αεροσκάφος υψηλού ύψους και μακράς εμβέλειας).
* στο υπό εξέλιξη Βρετανικό στρατιωτικό αεροσκάφος BAE HALO.
* στο Ρωσικό βαρύ μεταφορικό ελικόπτερο Mil Mi-26 (Halo).
* στο τραγούδι της Μπιγιόνσε Halo (τραγούδι)
Παρανά (πόλη)

Η **Παρανά** είναι μια σημαντική και ιστορική πόλη του βορεοανατολικού τμήματος της Αργεντινής, στις όχθες του ποταμού Παρανά, μόλις 20 χλμ. ΝΑ. από τη Σάντα Φε, και περίπου 630 χλμ. ΒΔ. του Μπουένος Άιρες.

Η Παρανά ως τοποθεσία ανακαλύφθηκε το 1730. Σήμερα η Παρανά είναι πρωτεύουσα της διοικητικής περιφέρειας της "Έντρες Ρίος" και αποτελεί μία από τις ωραιότερες πόλεις της Χώρας, ακριβώς επειδή βρίσκεται στις όχθες του ομώνυμου ποταμού, που είναι πλωτός και από μεγάλου εκτοπίσματος πλοία με συνέπεια ν΄ αποτελεί και σημαντικό ποτάμιο λιμένα. Στη περιοχή υφίστανται βιομηχανίες τσιμέντου και κεραμικών. Το 1950 είχε 84.000 κατοίκους, το 1991 αριθμούσε περίπου 200.000 κατοίκους και σήμερα πλησιάζει τους 300.000 κατοίκους.

Η Παρανά από το 1851 μέχρι το 1861 ήταν η πρωτεύουσα της Αργεντινής.

## Εξωτερικοί σύνδεσμοι

* https://web.archive.org/web/20180421005902/http://www.parana.gov.ar/ - Επίσημος ιστότοπος (στα ισπανικά)

Κατηγορία:Πόλεις της Αργεντινής
Μασσάι

Οι ** Μασσάι** ή **Μαασάι** ( ή ) είναι μια νειλοχαμητική φυλή, που κατοικεί στην νοτιοδυτική Κένυα, στη βόρεια Τανζανία και -μία μικρή ομάδα- στην βορειοκεντρική Κένυα, βόρεια του όρους Κένυα, δίπλα στην συγγενική τους φυλή, τους Σαμπούρου (). Κατάγονται από το Σουδάν, όπως όλες οι νειλοτικές φυλές, από την ανατολική περιοχή του Νείλου απ' όπου και μετανάστευσαν παλαιότερα προς τα νοτιοανατολικά, προς τα σημερινά εδάφη κατοίκησης τους.

Ασχολούνται με την κτηνοτροφία και διανύουν μεγάλες αποστάσεις με τις αγελάδες τους για να βρουν νερό . Είναι φημισμένοι για τις πολεμικές τους ικανότητες και για τις παραδοσιακές φορεσιές τους. Οι άνδρες πολεμιστές βάφουν τα μαλλιά τους με μια ειδική κόκκινη βαφή την ωχρά.

## Παραπομπές


## Εξωτερικοί σύνδεσμοι
* 

Κατηγορία:Φυλές της Αφρικής
Κατηγορία:Εθνοτικές ομάδες χωρισμένες από διεθνή σύνορα
Κομλάν Μαλί

Ο **Κομλάν Μαλί** (*Komlan Laphasha Mally*, γενν. 1960) είναι πολιτικός από το Τόγκο. Υπηρέτησε ως πρωθυπουργός από το 2007 ως το 2008. Έγινε πρωθυπουργός του Τόγκο τον Δεκέμβριο του 2007.

## Βιογραφία
Γεννήθηκε στις 12 Απριλίου 1960 στην Αντιβά. Είναι μέλος της Κεντρικής Επιτροπής του κυβερνώντος κόμματος, που έχει το όνομα του Συναγερμού του Λαού του Τόγκο (RPT). Για κάποιο διάστημα υπηρέτησε ως νομάρχης στις επαρχίες Γουάγουα και Γκολφ. Τον Σεπτέμβριο του 2006 διορίστηκε υπουργός Αστικής Ανάπτυξης και Πολεοδομίας στην κυβέρνηση του πρωθυπουργού Γιαγοβί Αγκμπογιμπό, αξίωμα στο οποίο υπηρέτησε ως τον Δεκέμβριο του 2007. Εξελέγη ως υποψήφιος του RPT στις βουλευτικές εκλογές του Οκτωβρίου του 2007 από την επαρχία Αμού. Έπειτα από τις εκλογές διορίστηκε πρωθυπουργός από τον πρόεδρο Φωρ Γκνασίγκμπε στις 3 Δεκεμβρίου 2007. Την περίοδο του διορισμού του θεωρούνταν σχετικά άγνωστος στην πολιτική σκηνή του Τόγκο.

Ο Μαλί παραιτήθηκε στις 5 Σεπτεμβρίου 2008.

## Παραπομπές


Κατηγορία:Πρωθυπουργοί του Τόγκο
Κεν ΜακΓκρέγκορ

Ο *Κεν ΜακΓκρέγκορ * (αγγλικά: *Ken McGregor*) είναι Αυστραλός πρώην επαγγελματίας αντισφαιριστής, νικητής του Αυστραλιανού Όπεν το 1952. Ανακαλύφθηκε και προωθήθηκε από τον Τζακ Κράμερ, επίσης μεγάλο παίκτη.

## Καριέρα
Γεννήθηκε στις 2 Ιουνίου του 1929 και μαζί με το συνεργάτη του στο διπλό, το Φρανκ Σέτζμαν, θεωρούνται γενικά ως κάποια από τις καλύτερες ομάδες της αντισφαίρισης στο διπλό.

Το 1951 και το 1952 κέρδισαν 7 συνεχείς τίτλους Γκραν Σλαμ στο διπλό. Το κατόρθωμα αυτό ουδέποτε έχει επαναληφθεί ως τώρα. Ο Μακ Γκρέγκορ ήταν επίσης μέλος της εθνικής ομάδας της Αυστραλίας, που κατέκτησε τρεις φορές το περίφημο Κύπελλο Ντέιβις την περίοδο 1950-1952. Στα τέλη του 1952 τόσο ο Μακ Γκρέγκορ όσο και ο Σέτζμαν έγιναν επαγγελματίες.

Ο Μακ Γκρέγκορ ήταν εξαίρετος παίκτης, τόσο στην αντισφαίριση όσο και στο κρίκετ. 

Στη διάρκεια της σειράς αγώνων του το 1952-1953 με αντίπαλο τον Πάντσο Σεγούρα, ο Μακ Γκρέγκορ ηττήθηκε με 71-25. Στην επόμενη αγωνιστική περίοδο του 1953-1954 με αντίπαλο τον Πάντσο Γκονζάλες , ηττήθηκε και στα 15 παιχνίδια.

Το 1999 ο αντισφαιριστής εισήχθη στη διεθνή αίθουσα της δόξας στην αντισφαίριση (*International Tennis Hall of Fame*) στο Νιούπορτ του Ρόουντ Άιλαντ.

Απεβίωσε δέκα ημέρες μετά τη διάγνωση καρκίνου στο στομάχι, στις 1 Δεκεμβρίου του 2007. Ο ίδιος είχε βαρύ ιατρικό ιστορικό με προβλήματα στην καρδιά του. Άφησε πίσω του τη σύζυγό του, δύο παιδιά και 5 εγγόνια.

## Παραπομπές


## Πηγές
* *The Game, My 40 Years in Tennis* (1979), Τζακ Κράμερ και Φρανκ Ντέφορντ (ISBN 0-399-12336-9)
* *Ιστορία του Επαγγελματικού Τένις* (2003) Τζο Μακ Κόλεϊ

## Εξωτερικοί σύνδεσμοι
* Προφίλ στη Διεθνή Αίθουσα της Δόξας στην Αντισφαίριση 
* Το ρεκόρ του στο Κύπελλο Ντέιβις 
* Νεκρολογία

Μακ Γκρεγκορ
Κατηγορία:Νικητές Γαλλικού Όπεν
Flettner Fl 282

Το **Flettner Fl 282 Kolibri** (*[[Κολιμπρί]]*) ήταν μονοθέσιο ελικόπτερο ανοικτού κόκπιτ με διασταυρούμενα κύρια στροφεία, κατασκευασμένο από τον Άντον Φλέττνερ (*Anton Flettner*) στη Γερμανία.

## Επιχειρησιακή ιστορία

Το **Kolibri** ήταν το πρώτο ελικόπτερο που χρησιμοποιήθηκε σε πολεμικές επιχειρήσεις. Κατά τη διάρκεια του Β΄ Παγκοσμίου Πολέμου, το ελικόπτερο δοκιμάστηκε στο θέατρο της Μεσογείου. Εγκαθιστώντας τις νέες εγκαταστάσεις του στο Μπαντ Τέλτς (Bad Tölz) της Βαυαρίας, το νέο εργοστάσιο του Φλέττνερ βρισκόταν δίπλα στο εργοστάσιο της BMW, προμηθευτή των κινητήρων του Kolibri. Τα σχέδια για να κατασκευαστούν 1.000 Kolibri, όμως, εγκαταλείφθηκαν μετά το βομβαρδισμό των εργοστασίων του Φλέττνερ από τους συμμάχους. Μόνο τρία επέζησαν του Πολέμου, τα υπόλοιπα καταστράφηκαν για να μη περιέλθουν στα χέρια των Συμμάχων. Σήμερα υπάρχουν μόνο μερικά εξαρτήματά τους. 

Ένα άλλο σχέδιο ήταν η χρήση της άοπλης αναγνωριστικής έκδοσης **Flettner Fl 282A Kolibri** από τα υποβρύχια μακράς ακτίνας δράσης. Ούτε αυτό έγινε δυνατό να υλοποιηθεί.

## Εκδόσεις

* **Fl 282 V1/7**: Πρωτότυπο
* **Fl 282A-1**: Μονοθέσια ναυτική αναγνωριστική έκδοση, σχεδιασμένο για επιχειρήσεις από καταδρομικά και άλλα πολεμικά πλοία. Δοκιμάστηκε στην Βαλτική, τη Μεσόγειο και το Αιγαίο. 
* **Fl 282A-2**: Μονοθέσια αναγνωριστική έκδοση, σχεδιασμένο για επιχειρήσεις από υποβρύχια εξοπλισμένα με ειδικό κατάστρωμα και υπόστεγο. Δεν κατασκευάστηκε. 
* **Fl 282B-1/B-2**: Διθέσια έκδοση για αναγνωριστικές αποστολές και αποστολές συνδέσμου.

## Χρήστες
thumb|300px|right|Ελικόπτερο Flettner Fl 282 κατά τη διάρκεια δοκιμών
: Luftwaffe

## Παρόμοιες εξελίξεις
* Flettner Fl 265

## Συγκρίσιμα ελικότερα
* Focke Achgelis Fa 61
* Focke Achgelis Fa 266
* Focke Achgelis Fa 223
* Sikorsky R-4
* HH-43 Huskie

## Πηγές
;Σημειώσεις


;Βιβλιογραφία
* Coates, Steve and Carbonel, Jean-Christophe. *Helicopters of the Third Reich*. Crowborough, UK: Classic Publications Ltd., 2002. ISBN 1-903223-24-5.
* Lang, Gerhard. *Flettner Fl 282 (The Luftwaffe Profile Series, No 6)*. Atglen, PA: Schiffer Publishing, 1996. ISBN 0-88740-921-0.
* Nowarra, Heinz J. *German Helicopters, 1928-1945*. Atglen, PA: Schiffer Publishing, 1990. ISBN 0-88740-289-5. 
* Smith, J. Richard and Kay, Anthony. *German Aircraft of the Second World War*. London: Putnam & Company Ltd., 1972 (3rd impression 1978). ISBN 0-370-00024-2.
* Witkowski, Ryszard. *Rotorcraft of the Third Reich*. Redbourn, UK: Mushroom Model Publications, 2007. ISBN 83-89450-43-2.

## Εξωτερικοί σύνδεσμοι
* 
* Πληροφορίες για το Fl 282 ''Kolibri'' 
* Το Flettner Fl 282 Kolibri στο fiddlersgreen.net
* Το Flettner Fl 282 Kolibri στο preservedaxisaircraft.com 
* Το Flettner Fl 282 Kolibri στο helis.com
* Το Flettner Fl 282 Kolibri στο warbirdsresourcegroup.org
* Το Flettner Fl 282 Kolibri στο hi-jacker.de 

F
F
F
Σημαία του Νιούε

[thumb|250px|right|[Αρχείο:FIAV 110000.svg|23px Η σημαία του Νιούε. Λόγος σημαίας: 1:2]]

Η **σημαία του [[Νιούε]]** καθιερώθηκε το 1975. Αποτελείται από τη σημαία του Ηνωμένου Βασιλείου στην επάνω αριστερή γωνία με ένα αστρι στη μέση της σημαίας του Ηνωμένου Βασιλείου και τέσσερα αστέρια να σχηματίζουν ένα διαμάντι γύρω από αυτό.

Είναι ασυνήθιστο για βρετανικό έδαφος να έχει κίτρινο φόντο αλλά και σημαία του Ηνωμένου Βασιλείου γυρισμένη ανάποδα στο τετραγωνάκι.

## Συμβολισμός
Το χρυσοκίτρινο φόντο συμβολίζει το λαμπρό ήλιο στο νησί και τη θέρμη που αισθάνονται οι κάτοικοι για τη Νέα Ζηλανδία και τους ανθρώπους της. Η σημαία του Ηνωμένου Βασιλείου έχει να κάνει με το γεγονός ότι το Νιούε ήταν βρετανικό προτεκτοράτο, ανακηρυχθέν στις 19 Οκτωβρίου του 1900 και η βρετανική σημαία υποδηλώνει την προστασία.

Τα τέσσερα αστέρια συμβολίζουν το Σταυρό του Νότου και τη Νέα Ζηλανδία, στη διοίκηση της οποίας τέθηκε το Νιούε από τη Μεγάλη Βρετανία το 1901. Επιπλέον, το σύμβολο αυτό αφορά και τη στενή σχέση ανάμεσα στο Νιούε και στη Νέα Ζηλανδία.

Το μεγαλύτερο αστέρι που εμπεριέχεται στο γαλάζιο κυκλικό δίσκο έχει να κάνει με το καθεστώς αυτοδιοίκησης του Νιούε, το οποίο στέκεται μόνο του στο βαθύ μπλε ωκεανό. Αυτά αναφέρονται στην επίσημη Πράξη της Σημαίας του Νιούε, του 1975.

Σημειώνεται ότι το εθνόσημο της Νέας Ζηλανδίας χρησιμοποιείται και ως εθνόσημο του Νιούε.

Κατηγορία:Νιούε
Νιούε
Θεόδωρος Κιζάνης

Ο **Θεόδωρος Κιζάνης** (1887-30 Αυγούστου 1958) ήταν στρατιωτικός και πολιτικός, αξιωματικός του Πολεμικού Ναυτικού, του Λιμενικού Σώματος βουλευτής και τρεις φορές υπουργός εμπορικής ναυτιλίας.

## Βιογραφία
Γεννήθηκε (γύρω στο 1887 ή 1888) στον Πόρο και ήταν γιος του Σπυρίδωνα Κιζάνη. Καταγόταν από παλιά οικογένεια πολιτικών. Κατατάχθηκε στον οικονομικό κλάδο του Πολεμικού Ναυτικού και υπηρέτησε σε διάφορες θέσεις στο υπουργείο Ναυτικών. Το 1919 μετατάχθηκε στο Λιμενικό Σώμα, διετέλεσε διοικητής της σχολής Λιμενικών Δοκίμων και έφτασε μέχρι τον βαθμό του επιλιμενάρχη Β΄ (Αντιπλοιάρχου).

Το 1933 παραιτήθηκε από το Λ.Σ. και πήρε μέρος στις εκλογές με το κόμμα των Φιλελευθέρων. Εκλέχτηκε βουλευτής Ύδρας το 1933 και στη συνέχεια Πειραιώς και νήσων το 1936, 1946 και 1950. Διετέλεσε τρεις φορές υπουργός εμπορικής ναυτιλίας (1947 - 1948, 1950), όντας ο μόνος αξιωματικός του Λ.Σ. που ανήλθε ποτέ στην θέση του υπουργού εμπορικής ναυτιλίας.

Πέθανε στην Αθήνα, το 1958, σε ηλικία 71 ετών.

## Πηγές
* *Ιστορία του Λιμενικού Σώματος*, Σύλλογος Αποστράτων Αξιωματικών Λιμενικού Σώματος, Πειραιάς


Κατηγορία:Έλληνες αξιωματικοί του Λιμενικού Σώματος
Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές Ύδρας
Κατηγορία:Βουλευτές Πειραιώς και Νήσων
Mil Mi-26

Το **[[Mil Moscow Helicopter Plant|Mil]] Mi-26** (ρωσικά *Миль Ми-26*, κωδικός ΝΑΤΟ: *Halo*) είναι ρωσικό, πρώην σοβιετικό, ελικόπτερο βαρέων μεταφορών, σε πολιτική και στρατιωτική υπηρεσία. Είναι το βαρύτερο και ισχυρότερο ελικόπτερο που έχει κατασκευαστεί ποτέ.

## Σχέδιο και κατασκευή
Τα *Mil Mi-26* σχεδιάστηκαν για στρατιωτική και πολιτική χρήση και προορίστηκαν για να είναι σε θέση να σηκώνουν περισσότερο βάρος από οποιοδήποτε άλλο ελικόπτερο στο παρελθόν.
Η πρώτη πτήση ενός *Mil Mi-26* διεξάχθηκε στις 14 Δεκεμβρίου 1977 και η πρώτη πτήση στην υπηρεσία των σοβιετικών δυνάμεων έγινε το 1983.

Το *Mil Mi-26* διαθέτει κύριο στροφείο με οκτώ πτέρυγες, και χάρη στο σύστημα καταμερισμού της ισχύος, μπορεί σε περίπτωση βλάβης να συνεχίσει την πτήση του ακόμα και με έναν κινητήρα.
Ζυγίζει λίγο περισσότερο από ένα *[[Mil Mi-6]]*, μπορεί όμως να σηκώνει πολύ μεγαλύτερο φορτίο, που μπορεί να φτάνει τους 20&nbsp;τόνους.

## Επιχειρησιακή Ιστορία
[thumb|right|Mi-26T στο Τσουκόφσκι, [1997.]]
### Το περιστατικό στην Τσετσενία
Στις 19 Αυγούστου του 2002, Τσετσένοι αυτονομιστές πέτυχαν ένα *Mil Mi-26* με βλήμα εδάφους αέρα, με αποτέλεσμα να το κάνουν να συντριβεί σε ένα ναρκοπέδιο.
Συνολικά 127 Ρώσοι σκοτώθηκαν στη συντριβή.
Μια έρευνα που έγινε, αποκάλυψε ότι το ελικόπτερο ήταν υπερφορτωμένο. Αντί για 80, το ελικόπτερο μετέφερε περίπου 150 στρατιώτες.

## Μοντέλα και ειδικές προσαρμογές
thumb|right|Mil Mi-26T

## Χρήστες
### Στρατιωτικοί Χρήστες
*  (2)
* 
* : Υπάρχουν σχέδια για την αγορά Mi-26T για ρόλους μεταφοράς και Mi-26TP για αεροπυρόσβεση.
* 
* 
* 
* 
* 
* 

### Πολιτικοί Χρήστες
* : Aeroflot
* : Avialift Vladivostok
* : UTair Aviation

## Χαρακτηριστικά (Mi-26)
300px|right|thumb|Σχέδιο τριών όψεων του Mil Mi-26

## Παραπομπές


## Εξωτερικοί σύνδεσμοι

* Rostov Helicopter Plant
* Aviation.ru - Mi-26
* Aeronautics.Ru - Mi-26
* Fas.org – Mi-26
* Mi-26TC Ε/Π πολλαπλού ρόλου

Mi
Mi
Mi
Mi
Δολάριο Βερμούδων

Το **δολάριο των Βερμούδων** (*Bermudian dollar*) είναι το νόμισμα στις Βερμούδες. Ο κωδικός του (ISO 4217 είναι: *BMD* και κανονικά γράφεται συντομογραφημένα με το σύμβολο του δολαρίου (*$* ) ή εναλλακτικά με το *BD$* με σκοπό να διακρίνεται από δολάρια άλλων χωρών. Υποδιαιρείται σε 100 λεπτά (cents).  Δε χρησιμοποιείται για συναλλαγές εκτός Βερμούδων.

## Ιστορία
Το δολάριο εισήχθη το 1970, αντικαθιστώντας τη Λίρα των Βερμούδων, σε ισοτιμία του 1 δολαρίου προς 8 σελλίνια και 4 πένες (δηλ. 100 πένες). Αυτή η ισοτιμία επιλέχθηκε για να διευκολύνει την «κλειδωμένη» ισοτιμία του δολαρίου των Βερμούδων με το Δολάριο ΗΠΑ, καθώς πρώτα 1 λίρα ήταν ίση με 2,4 δολάρια ΗΠΑ.

## Κέρματα
Το 1970 κυκλοφόρησαν κέρματα σε ονομαστικές αξίες των 1, 5, 10, 25 και 50 σεντ. Το 1 σεντ ήταν από χαλκό, ενώ τα υπόλοιπα κέρματα φτιάχτηκαν από χαλκονικέλιο. Το 1983 εμφανίστηκαν κέρματα του 1 και των 5 δολαρίων και έγιναν μεταβολές στο υλικό τους.

Σήμερα κυκλοφορούν τα εξής κέρματα:

* 1 σεντ
* 5 σσντς
* 10 σεντς
* 25 σεντς
* 1 δολάριο

## Τραπεζογραμμάτια
Το 1970 η κυβέρνηση εισήγαγε τραπεζογραμμάτια σε αξίες των 1, 5, 10, 20 και 50 δολαρίων. Από το 1974 την παραγωγή και εκτύπωση χαρτονομισμάτων ανέλαβε η  Νομισματική Αρχή των Βερμούδων, η οποία εισήγαγε τα χαρτονομίσματα των 100 δολαρίων το 1982 και των  20 δολαρίων το 1988, όπότε το χαρτονόμισμα του 1 δολαρίου αντικαταστάθηκε από κέρμα.

Σήμερα είναι σε κυκλοφορία τα εξής χαρτονομίσματα:
* 2 δολάρια
* 5 δολάρια
* 10 δολάρια
* 20 δολάρια
* 50 δολάρια
* 100 δολάρια

## Εξωτερικοί σύνδεσμοι
* Νομισματική Αρχή των Βερμούδων
* Στοιχεία για το νόμισμα 

Κατηγορία:Βερμούδες
Κατηγορία:Νομίσματα
Ισορροπία

Ως **ισορροπία** αναφέρεται γενικά μια κατάσταση κατά την οποία ανταγωνιστικοί παράγοντες που το επηρεάζουν συμβάλλουν σε ίσα μέρη και μπορεί να αναφέρεται:

*Στη μηχανική ισορροπία,
*στη δυναμική ισορροπία,
*στη χημική ισορροπία,
*στην ισορροπία της ατμόσφαιρας
*στην ισορροπία οξέων - βάσεων
*στη ισορροπία προσφοράς και ζήτησης
*στη θερμοδυναμική ισορροπία
*στην ισορροπία (οικονομία)
Βώρος

Με το όνομα **Βώρος** αναφέρονται τα παρακάτω τρία πρόσωπα της ελληνικής μυθολογίας:

# Γιος του Περιήρους, σύζυγος της κόρης του Πηλέα Πολυδώρας.
# Μαιόνιος, πατέρας του Φαίστου, τον οποίο σκότωσε ο Ιδομενέας στον Τρωικό Πόλεμο.
# Γιος του Πενθίλου, πατέρας ή παππούς του Ανδροπόμπου. Κατά τον Παυσανία, αυτός ο Βώρος ήταν εγγονός του Περικλυμένου.

Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Super Socket 7

Η υποδοχή **Super Socket 7**, επίσης γνωστή και ως **Super 7**, είναι μια επέκταση της υποδοχής Socket 7.
Χρησιμοποιήθηκε από την κατασκευαστική εταιρεία AMD για τους επεξεργαστές K6-2 και K6-III, και για μερικούς από τους τελικούς επεξεργαστές M-II της Cyrix.
## Χαρακτηριστικά
Η υποδοχή *Super Socket 7* παρέχει έναν μπροστινό δίαυλο με την επιπλέον ταχύτητα των 100&nbsp;MHz, και υποστηρίζει τον δίαυλο AGP, καθώς και τον SPGA.

## Συμβατότητα
Είναι προς τα πίσω συμβατό με την υποδοχή Socket 7, που σημαίνει ότι οι επεξεργαστές που απαιτούν την υποδοχή Socket 7, εφαρμόζουν και εδώ, τόσο στις μηχανικές, όσο και στις ηλεκτρικές ιδιότητες. Στην αντίθετη περίπτωση όμως, οι επεξεργαστές που απαιτούν την υποδοχή *Super Socket 7*, όταν μπουν στην υποδοχή Socket 7 δεν μπορούν να αναπτύξουν την μέγιστη ταχύτητα της προδιαγραφής τους.
Άλλοι επεξεργαστές που απαιτούν την υποδοχή Socket 5 είναι μεν συμβατοί ως προς τα μηχανικά χαρακτηριστικά, και εφαρμόζουν στην υποδοχή *Super Socket 7*. Συχνά όμως, οι μητρικές πλακέτες δεν παρέχουν την απαραίτητη τάση τροφοδοσίας για την λειτουργία των αντίστοιχων επεξεργαστών της υποδοχής Socket 5.

## Ιστορικό
Η AMD στο παρελθόν χρησιμοποιούσε υποδοχές της εταιρείας Intel και για τους επεξεργαστές της δικής της παραγωγής, αφού η Intel της παρείχε τα απαραίτητα νομικά δικαιώματα. Με την υποδοχή Socket 7 σταμάτησε όμως αυτή η πολιτική, αφού η εταιρεία Intel διέκοψε την παροχή της υποδοχής αυτής και προχώρησε προς την προδιαγραφή Slot 1, ελπίζοντας ότι με αυτή την κίνηση θα άφηνε την AMD σε μια ξεπερασμένη τεχνολογία, κάνοντας έτσι τους επεξεργαστές της AMD μη ανταγωνιστικούς.

Με την αύξηση της ταχύτητας του μπροστινού διαύλου από τα 66 στα 100&nbsp;MHz, η υποδοχή *Super Socket 7* έδωσε στην AMD έστω και προσωρινά μια λύση, έτσι ώστε να μπορέσει να αναπτύξει την απαραίτητη ανεξάρτητη υποδομή μητρικών καρτών με βάση την υποδοχή αυλάκι Slot A.

Ενώ η αρχιτεκτονική ήταν προσιτή, και εξυπηρετούσε τον προοριζόμενο σκοπό, ορισμένες από τις ομάδες κεντρικών ολοκληρωμένων κυκλωμάτων των κατασκευαστικών εταιρειών VIA, SiS και άλλων, ήταν τόσο χαμηλής ποιότητας, ειδικά όσον αφορά την εφαρμογή του δίαυλου AGP, που η φήμη της AMD άρχισε να χαλάει λόγω των πολλών ελαττωματικών και ασύμβατων μητρικών καρτών. Η AMD απάντησε με την εφαρμογή ενός προγράμματος βελτίωσης της ποιότητας που άρχισε να παρουσιάζει αποτελέσματα από τα K6-III, Pentium III και Athlon.

Κατηγορία:Υποδοχές CPU
Socket S1

Η υποδοχή **Socket S1** είναι μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές τύπου Turion 64, Athlon 64 Mobile και Sempron της κατασκευαστικής εταιρείας AMD.

## Χαρακτηριστικά
Περιλαμβάνει την υποστήριξη μνήμης δύο καναλιών DDR2 SDRAM, επεξεργαστές με διπλό πυρήνα για λάπτοπ, και την τεχνολογία εικονικοποίησης (αγγλ. *virtualization*), για να ανταγωνιστεί την σειρά επεξεργαστών Intel Core 2 της Intel.

## Ιστορία
Η εφαρμογή του ξεκίνησε με τον επεξεργαστή Turion 64 X2 το 2006.

Η υποδοχή *Socket S1* που έχει 638 βελόνες, αντικαθιστά την υποδοχή Socket 754 σε κινητούς προσωπικούς υπολογιστές λάπτοπ.
Ίσως κυκλοφορήσουν μητρικές κάρτες ακόμα και για σταθερούς υπολογιστές γραφείου με την υποδοχή αυτή.

Αποτελεί μέλος της νέας γενεάς σύγχρονων υποδοχών για επεξεργαστές από την AMD, μαζί με την υποδοχή Socket F (για κεντρικούς υπολογιστές) και την υποδοχή Socket AM2 (για σταθερούς υπολογιστές γραφείου).

## Παραπομπές
* AMD Comparison

## Εξωτερικοί σύνδεσμοι
* AMD Preps to Switch to Socket S1, Socket M2, Socket F 
* AMD-Roadmap mit Sockel AM2

Κατηγορία:Υποδοχές CPU